इस राज्य में फिल्म निर्माता एकता कपूर के खिलाफ न्यायालय में दायर हुई याचिका!
June 26, 2020- 4:52 PM	98 Views
उत्तर प्रदेश॥ यूपी के फर्रुखाबाद जिले के सीजेएम न्यायालय में फिल्म निर्माता एकता कपूर के खिलाफ याचिका दायर की गई है। न्यायालय ने इस मामले में 10 जुलाई को रिपोर्ट तलब की है।
वेब सीरीज में अश्लील कंटेंट परोसने और भारतीय लोगों की धार्मिक भावनाएं भड़काने, सेना का अपमान करने और रीति-रिवाज पर अश्लील कमेंट्स करने वाले वेब सीरीज तैयार करने वाली जानी-मानी टीवी प्रोड्यूसर और फिल्म निर्माता एकता कपूर के खिलाफ सपा नेता राघव दत्त मिश्रा ने अधिवक्ता डॉ. दीपक द्विवेदी के माध्यम से कोर्ट में याचिका दाखिल की है।
जिसमे उन्होंने कहा है कि एकता कपूर की बेब सीरिज ट्रिपल एक्स देख रहा था। उसी दौरान उसमे एक महिला भारतीय सेना की वर्दी पहनकर उसे फाड़ने के साथ ही अन्तरंग द्रश्य फिल्माती दिखी है जिससे भारतीय सेना का अपमान हुआ है। मुम्बई के 26 ग्रेटर बाम्बे सोसाइटी गुलमोहर क्रास रोड निवासी एकता पर याचिका दायर हुई है।
टीवी सीरियल में कई धारावाहिकों में लोगों को संस्कार सिखाने वाली एकता नें ट्रिपल एक्स सीरिज में अश्लीलता की हदें पार की है। मुख्य न्यायिक दंडाधिकारी (सीजेएम) राजेन्द्र कुमार सिंह नें शहर कोतवाली पुलिस से 10 जुलाई को मामले की रिपोर्ट तलब की है।
Ekta Kapoor	2020-06-26